Unionin tuomioistuimen tuomio (viides jaosto) 3.5.2012 (Verwaltungsgericht Frankfurt am Mainin (Saksa) esittämä ennakkoratkaisupyyntö) - Georg Neidel v. Stadt Frankfurt am Main
(Asia C-337/10)
(Sosiaalipolitiikka - Direktiivi 2003/88/EY - Työsuhteen ehdot - Työajan järjestäminen - Oikeus palkalliseen vuosilomaan - Sairaustapauksessa maksettava lomakorvaus - Virkamiehet (palomiehet))
Oikeudenkäyntikieli: saksa
Ennakkoratkaisua pyytänyt tuomioistuin
Verwaltungsgericht Frankfurt am Main
Pääasian asianosaiset
Kantaja: Georg Neidel
Vastaaja: Stadt Frankfurt am Main
Oikeudenkäynnin kohde
Ennakkoratkaisupyyntö - Verwaltungsgericht Frankfurt am Main - Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY (EUVL L 299, s. 9) 7 artiklan tulkinta - Oikeus lomakorvaukseen palkallisesta vuosilomasta, joka on jäänyt pitämättä sellaisen työkyvyttömyyden takia, joka on kestänyt usean vuoden ajan ennen eläkkeelle siirtymistä - Direktiivin 2003/88/EY henkilöllinen soveltamisala - Virkamiehet (palomiehet)
Tuomiolauselma
Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 7 artiklaa on tulkittava siten, että sitä sovelletaan virkamieheen, joka työskentelee palomiehenä tavanomaisissa olosuhteissa.
Direktiivin 2003/88 7 artiklan 2 kohtaa on tulkittava siten, että virkamiehellä on eläkkeelle siirtyessään oikeus lomakorvaukseen palkallisesta vuosilomasta, joka häneltä on jäänyt pitämättä, koska hän on ollut poissa palveluksesta sairauden takia.
Direktiivin 2003/88 7 artiklaa on tulkittava siten, ettei se ole esteenä kansallisen oikeuden säännöksille, joissa myönnetään virkamiehelle oikeuksia palkalliseen lomaan vähintään neljän viikon palkallista vuosilomaa koskevan oikeuden lisäksi muttei säädetä lomakorvauksen maksamisesta silloin, kun eläkkeelle siirtyvä virkamies ei ole voinut käyttää kyseisiä lisäoikeuksia, koska hän ei ole voinut olla palveluksessa sairauden takia.
Direktiivin 2003/88 7 artiklan 2 kohtaa on tulkittava siten, että se on esteenä kansallisen oikeuden säännökselle, jossa vuosiloman siirtämiselle varatulla yhdeksän kuukauden ajanjaksolla, jonka päättyessä oikeus palkalliseen vuosilomaan lakkaa, rajoitetaan eläkkeelle siirtyvän virkamiehen oikeutta siihen, että lomakorvaukset kertyvät hänelle kumulatiivisesti palkallisesta vuosilomasta, joka häneltä on jäänyt pitämättä työkyvyttömyyden takia.
____________
1 - EUVL C 301, 6.11.2010.